Z A P I S N I K

sa 14.  sjednice Vijeća Mjesnog odbora Stenjevec-jug, održane

 6. srpnja 2022. 
u prostorijama MS Stenjevec-jug, s početkom u 18:30 sati


NAZOČNI ČLANOVI VIJEĆA: Gordana Aralica, Danijel Čajkovac, Iva Karabaić, Branimir Lipkovac, Zoran Majcenić, Marcello Milovac, Edin Mujkić

NENAZOČNI ČLANOVI VIJEĆA: Zlatko Gombović, Dina Vozab

OSTALI NAZOČNI: Nema

Predsjedava: Marcello Milovac, predsjednik Vijeća 

Zapisnik vodi: Matija Grilec, vježbenik – viši stručni suradnik u Gradskom uredu za mjesnu samoupravu

Predsjednik je otvorio sjednicu i  pozdravio prisutne članove Vijeća.

Predsjednik konstatira da je nazočno 7, od ukupno 9 članova Vijeća, što znači da Vijeće može pravovaljano odlučivati.

Predsjednik je dao na usvajanje zapisnik od 13. sjednice Vijeće Mjesnog odbora Stenjevec-jug.

Prisutni su članovi Vijeća sa sedam (7) glasova „za“ jednoglasno usvojili zapisnik s prethodne 13. sjednice VMO-a Stenjevec-jug.

 
Predsjednik je predložio slijedeći dnevni red:


DNEVNI RED

1. Prijedlog zaključka o prihvaćanju Plana prioriteta za 2023. godinu
1. Godišnji izvještaj o izvršenju financijskog plana Mjesnog odbora  Stenjevec-jug za 2021. godinu
1. Prijedlog zaključka za produljenjem autobusne linije 107 Jankomir-Žitnjak
1. Prijedlog zaključka za određivanje Dana Mjesnog odbora Stenjevec-jug 
1. Informacije, pitanja i prijedlozi 






Predsjednik predlaže izmjenu dnevnog reda, novi dnevni red glasi:


1. Prijedlog zaključka o prihvaćanju Plana prioriteta za 2023. godinu
2. Godišnji izvještaj o izvršenju financijskog plana Mjesnog odbora  Stenjevec-jug za 2021. godinu
3. Prijedlog zaključka za produljenjem autobusne linije 107 Jankomir-Žitnjak
4. Prijedlog zaključka za određivanje Dana Mjesnog odbora Stenjevec-jug
5. Prijedlog zaključka o regulaciji javnog reda i mira na dan održavanja blagdana Velike i Male Gospe u Stenjevcu
6.  Informacije, pitanja i prijedlozi 

Prisutni su dnevni red jednoglasno prihvatili

Ad 1.
Prijedlog zaključka o prihvaćanju Plana prioriteta za 2023. godinu

Predsjednik VMO Stenjevec-jug upoznao je prisutne s točkom dnevnog reda i otvorio raspravu.
U raspravi su sudjelovali svi članovi VMO.

Predsjednik predlaže, a Vijeće jednoglasno sa 7 glasova  “za“  donosi


Z A K LJ U Č A K

Vijeće Mjesnog odbora Stenjevec-jug donosi prijedlog prioriteta malih komunalnih akcija za 2023. godinu:

1. Rekonstrukcija dječjeg igrališta u Jalovečkoj ulici (k.č. 1163/4, k.č. 1163/3, k.č. 1163/1, k.o. Stenjevec) za koju se u 2022. izrađuje projektna dokumentacija
1. Uređenje šetnice između Domaslovečke ulice i Mangartske ulice, postavljanje javne rasvjete i koševa za smeće (k.č. 3940/1, k.o. Stenjevec) 
1. Izrada projektne dokumentacije za postavljanje javne rasvjete u dječji parkić između Samoborske ceste 134 (F do I) i  Domaslovečke ulice (k.č. 3940/1, k.o. Stenjevec)
1. Uređenje dječjeg igrališta između Samoborske ceste 134 (F do I) i  Domaslovečke ulice (k.č. 3940/1, k.o. Stenjevec) za koju se u 2022. izrađuje projektna dokumentacija 
1. Postavljanje javne rasvjete uz nogostup s južne strane Samoborske ceste (k.č. 3915, k.o. Stenjevec) između ulice Marina Tartaglie i Samoborske 63, za koju se u 2022. godini izrađuje projektna dokumentacija
1. Postavljanje javne rasvjete uz nogostup u ulici Ivane Brlić Mažuranić (31-35) za koju se u 2022. izrađuje projektna dokumentacija
1. Postavljanje javne rasvjete u parku između ulice Zlatka Šulentića i ulice Ante Topić Mimare za koju se u 2022. izrađuje projektna dokumentacija
1. Sadnja stabala i uređenje zelenog parka u Rangerovoj ulici (k.č. 2263/2, k.o. Stenjevec) za koju se u 2022. izrađuje projektna dokumentacija
1. Izrada projektne dokumentacije za sadnju stabala na zelenim površinama uz cestu s istočne i zapadne strane Trga hrvatskih pavlina (k.č. 2240/1, k.č. 2215/4, k.č. 2221/2, k.o. Stenjevec)
1. Izrada projektne dokumentacije za cjelovito uređenje groblja (k.č. 2764/1, k.č. 2764/2, k.o. Stenjevec) na kraju ulice Stenjevec prema jugu
1. Početak realizacije izgradnje odvodnje u Breganskoj ulici za koju se u 2022. izrađuje projektna dokumentacija


Ad 2.
Godišnji izvještaj o izvršenju financijskog plana Mjesnog odbora  Stenjevec-jug za 2021. godinu

Predsjednik VMO Stenjevec-jug upoznao je prisutne s točkom dnevnog reda i otvorio raspravu.
U raspravi su sudjelovali svi članovi VMO.

Predsjednik predlaže, a Vijeće jednoglasno sa 7 glasova  “za“  donosi


Z A K LJ U Č A K

Vijeće Mjesnog odbora Stenjevec-jug traži analitiku stavaka godišnjeg izvještaja o izvršenju financijskog plana Mjesnog odbora Stenjevec-jug za 2021. godinu.


Ad 3.
Prijedlog zaključka za produljenjem autobusne linije 107 Jankomir-Žitnjak

Predsjednik VMO Stenjevec-jug upoznao je prisutne s točkom dnevnog reda i otvorio raspravu.
U raspravi su sudjelovali svi članovi VMO.

Predsjednik predlaže, a Vijeće jednoglasno sa 7 glasova  “za“  donosi


Z A K LJ U Č A K

Vijeće Mjesnog odbora Stenjevec jug podržava prijedlog zaključka za produljenjem autobusne linije 107 Jankomir-Žitnjak. Prijedlog je da se linija produlji i da okretište autobusa bude u Stenjevcu, Ulica hrvatskih branitelja-Stenjevečka ulica-Samoborska, a ne kao do sada kod Robnih terminala u Jankomiru. Također predlažemo i drugu moguću varijantu produljenja autobusne linije na način da prometuje do/od okretišta autobusne linije 136 u Šoljanovoj ulici.


Ad 4.
Prijedlog zaključka za određivanje Dana Mjesnog odbora Stenjevec-jug

Predsjednik VMO Stenjevec-jug upoznao je prisutne s točkom dnevnog reda i otvorio raspravu.
U raspravi su sudjelovali svi članovi VMO.

Predsjednik predlaže, a Vijeće jednoglasno sa 7 glasova  “za“  donosi


Z A K LJ U Č A K

Vijeće Mjesnog odbora Stenjevec jug podržava prijedlog zaključka za Dan Mjesnog odbora Stenjevec-jug određuje dan 23.09. (prvi dan jeseni).


Ad 5.
Prijedlog zaključka o regulaciji javnog reda i mira na dan održavanja blagdana Velike i Male Gospe u Stenjevcu

Predsjednik VMO Stenjevec-jug upoznao je prisutne s točkom dnevnog reda i otvorio raspravu.
U raspravi su sudjelovali svi članovi VMO.

Predsjednik predlaže, a Vijeće jednoglasno sa 7 glasova  “za“  donosi


Z A K LJ U Č A K

Vijeće Mjesnog odbora Stenjevec jug podržava prijedlog zaključka za regulaciju javnog reda i mira na dan obilježavanja blagdana Velike i Male Gospe u Stenjevcu. Od nadležnih institucija traži se pojačana ophodnja redara i policije radi održavanja javnog reda, zahtjeva se postavljanje većeg broja pokretnih sanitarnih čvorova (toi toi), zatim da se kao i prošle 2021. godine ugostiteljski montažni objekti smjeste na livadu sa zapadne strane Ulice hrvatskih branitelja te postavljanje mobilnog kontejnera za odlaganje ulja. 


Ad 6.
Informacije, pitanja, prijedlozi

Nije bilo rasprave.







Sjednica je završila u 19:15 sati

